Mikoyan-Gurevich MiG-25

Mikoyan-Gurevich MiG-25 () (nama pengenalan NATO "Foxbat") merupakan sebuah pesawat pemintas/pengawasan/pengebom berkelajuan supersonik yang direka oleh Biro Rekabentuk Mikoyan-Gurevich dari Rusia. Prototaipnya telah diterbangkan pertama kali pada 1964, dan mula memasuki perkhidmatan pada 1970. Dengan kelajuan tertinggi Mach 3.2, radar berkuasa dan empat peluru berpandu udara ke udara, MiG-25 telah membimbangkan pemerhati Barat dan menyebabkan F-15 Eagle dibangunkan. 

Keupayaan sebenar pesawat ini tidak didedahkan kepada Barat sehingga tahun 1976 apabila Viktor Belenko, seorang juruterbang MiG-25 Soviet, berpaling tadah ke Jepun. Analisis yang dilakukan mendedahkan rekabentuk yang ringkas tetapi berfungsi dengan elektronik tiub-vakum, dua enjin turbojet besar dan sedikit penggunaan bahan-bahan termaju seperti titanium. MiG-25 telah dikeluarkan sebanyak 1,190 buah,Aircraft Museum - MiG-25 'Foxbat', Aerospaceweb.org  dan ia digunakan oleh beberapa negara sekutu Soviet dan negara bekas republik Soviet. Ia masih digunakan dalam perkhidmatan terhad di Rusia dan beberapa negara-negara lain.

 Lihat juga 

 Rujukan 

 Pautan luar 

 GlobalSecurity.org page
 MiG-25/31 at Greg Goebel's AIR VECTORS
 MiG 25 vs. SR-71 Blackbird discussion
 MiG-25 Foxbat at Russian Military Analysis
 MiG-25 Foxbat at Global Aircraft
 MiG-25 Foxbat at FAS
 Foxbat and Foxhound - Australian Aviation
 Recce Incursion - Famous incident of IAF MiG-25 intruding into Pakistan airspace

MiG-025
Kategori:Pesawat pejuang Perang Dingin
Kategori:Pesawat jet
Kategori:Pesawat enjin berbilang
Kategori:Pesawat pemintas
Kategori:Pesawat pejuang Soviet 1960-1969